На основу члана 39б став 4. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16),

Министар финансија доноси

П Р А В И Л Н И К

О ИЗМЕНАМА И ДОПУНАМА ПРАВИЛНИКА

О БЛИЖИМ УСЛОВИМА, НАЧИНУ И ПОСТУПКУ ЗА ОСТВАРИВАЊЕ ПРАВА НА РЕФАКЦИЈУ ПЛАЋЕНЕ АКЦИЗЕ НА ДЕРИВАТЕ НАФТЕ И БИОТЕЧНОСТИ ИЗ ЧЛАНА 9. СТАВ 1. ТАЧ. 3), 4), 5), 6) И 7) ЗАКОНА О АКЦИЗАМА, КОЈИ СЕ КОРИСТЕ КАО ЕНЕРГЕТСКА ГОРИВА У ПРОИЗВОДЊИ ЕЛЕКТРИЧНЕ И ТОПЛОТНЕ ЕНЕРГИЈЕ ИЛИ У ИНДУСТРИЈСКЕ СВРХЕ

Члан 1.

У Правилнику о ближим условима, начину и поступку за остваривање права на рефакцију плаћене акцизе на деривате нафте и биотечности из члана 9. став 1. тач. 3), 4), 5), 6) и 7) Закона о акцизама, који се користе као енергетска горива у производњи електричне и топлотне енергије или у индустријске сврхе („Службени гласник РС”, бр. 38/13, 93/13, 111/15 и 101/16), у члану 1. речи: „55/15 и 103/15” замењују се речима: „55/15, 103/15 и 108/16”.

Члан 2.

У члану 2. став 1. после речи: „топлотне енергије” додају се запета и речи: „односно када се наведени деривати нафте користе као енергетско гориво или као репродукциони материјал у процесу производње акцизних, односно неакцизних производа”, а реч: „или” брише се.

У ставу 2. тачка 2) после речи: „која се користе за индустријске сврхе,” додају се речи: „односно када се наведени деривати нафте користе као енергетско гориво или као репродукциони материјал у процесу производње акцизних, односно неакцизних производа,”

Члан 3.

У члану 6. став 1. реч: „квартала” замењује се речју: „месеца”.

У ставу 4. после речи: „подношења захтева” додају се запета и речи: „односно приликом промене поднетог доказа”.

Члан 4.

У члану 7. став 2. речи: „квартал, односно” бришу се.

Члан 5.

У члану 9. тачка 1) после речи: „Класификације делатности” додају се запета и речи: „у складу са законом”.

У тачки 2) реч: „инсталисану” брише се.

Додаје се став 2, који гласи:

„Изузетно од става 1. овог члана, право на рефакцију плаћене акцизе може да оствари и лице из члана 2. став 2. тачка 2) овог правилника, у случају када подноси захтев за рефакцију плаћене акцизе на деривате нафте из члана 9. став 1. тач. 3), 4), 5) и 6) Закона, који се користе у индустријске сврхе, за производњу неакцизних производа, уколико су испуњени услови из става 1. тач. 3) до 6) овог члана, као и уколико поседује уговор о закупу производног погона, односно опреме и уговор о доради, односно преради, закљученим са лицем које је произвођач и које обавља делатности обухваћене секторима B, C и F Класификације делатности, у складу са законом.”.

Члан 6.

У члану 11. став 1. реч: „квартала” замењује се речју: „месеца”.

У ставу 3. после тачке 2) додаје се тачка 2а), која гласи:

„2а) важећу дозволу надлежног органа за обављање делатности, ако је таква дозвола предвиђена посебним прописом;”.

У ставу 4. после речи: „подношења захтева” додају се запета и речи: „односно приликом промене поднетог доказа”.

Дoдаје се став 7, који гласи:

„Изузетно од става 3. овог члана, лице из члана 9. став 2. овог правилника, уз захтев из става 1. овог члана, подноси поред одговарајућих доказа из става 3. тач. 3) до 7) овог члана и отпремни или други документ о утрошеним дериватима нафте који су као репродукциони материјал искоришћени за производњу неакцизних производа за индустријске сврхе, односно документ о количини произведених неакцизних производа, као и уговор о закупу производног погона, односно опреме и уговор о доради, односно преради, закљученим са лицем које је произвођач и које обавља делатности обухваћене секторима B, C и F Класификације делатности, у складу са законом.”.

Члан 7.

У члану 12. став 2. речи: „квартал, односно” бришу се.

Члан 8.

У члану 13. став 3. речи: „број 111/15” замењују се речима: „бр. 111/15, 106/16, 60/17, 117/17 и 120/17-исправка”.

Члан 9.

Досадашња Листа гасних уља из члана 9. став 1. тачка 3) Закона која се користе у индустријске сврхе, која је одштампана уз и чини саставни део Правилника о ближим условима, начину и поступку за остваривање права на рефакцију плаћене акцизе на деривате нафте и биотечности из члана 9. став 1. тач. 3), 4), 5), 6) и 7) Закона о акцизама, који се користе као енергетска горива у производњи електричне и топлотне енергије или у индустријске сврхе („Службени гласник РС”, бр. 38/13, 93/13, 111/15 и 101/16), замењује се новом Листом гасних уља из члана 9. став 1. тачка 3) Закона која се користе у индустријске сврхе, која је одштампана уз овај правилник и чини његов саставни део.

Члан 10.

У Обрасцу РЕФ-ЕТЕ са прилозима РЕФ-ЕТЕа и РЕФ-ЕТЕб и Обрасцу РЕФ-И са прилозима РЕФ-Иа и РЕФ-Иб, који су одштампани уз и чине саставни део Правилника о ближим условима, начину и поступку за остваривање права на рефакцију плаћене акцизе на деривате нафте и биотечности из члана 9. став 1. тач. 3), 4), 5), 6) и 7) Закона о акцизама, који се користе као енергетска горива у производњи електричне и топлотне енергије или у индустријске сврхе („Службени гласник РС”, бр. 38/13, 93/13, 111/15 и 101/16), речи: „ЦВПО/ФИЛИЈАЛА/ЕКСПОЗИТУРАˮ замењују се речима: „ОРГАНИЗАЦИОНА ЈЕДИНИЦА ПОРЕСКЕ УПРАВЕˮ.

Члан 11.

У Обрасцу РЕФ-И, који је одштампан уз и чини саставни део Правилника о ближим условима, начину и поступку за остваривање права на рефакцију плаћене акцизе на деривате нафте и биотечности из члана 9. став 1. тач. 3), 4), 5), 6) и 7) Закона о акцизама, који се користе као енергетска горива у производњи електричне и топлотне енергије или у индустријске сврхе („Службени гласник РС”, бр. 38/13, 93/13, 111/15 и 101/16), у делу Напомена, у ставу 1. после тачке 2) додаје се тачка 2а) која гласи:

„2а) уговор о закупу производног погона, односно опреме и уговор о доради, односно преради, ако је подносилац захтева лицеу чије име и за чији рачун се врши производња неакцизних производа;ˮ.

После става 1. додаје се нови став 2, који гласи:

„*Уколико је подносилац захтева за рефакцију плаћене акцизе лице у чије име и за чији рачун се врши производња неакцизних производа, а на основу уговора о доради, односно преради, приликом попуњавања реда: „*Шифра и назив делатности:” *уписује се број тог уговора.*ˮ.

У досадашњем ставу 2. који постаје став 3, у тачки 5) тачка на крају замењује се тачком и запетом и додају се тач. 6) и 7), које гласе:

„6) отпремни или други документ о утрошеним дериватима нафте који су као репродукциони материјал искоришћени за производњу неакцизних производа за индустријске сврхе, ако је подносилац захтева лицеу чије име и за чији рачун се врши производња неакцизних производа;

7) документ о количини произведених неакцизних производа.ˮ.

Члан 12.

Купац - крајњи корисник деривата нафте и биотечности, који захтев за рефакцију плаћене акцизе на деривате нафте и биотечности из члана 9. став 1. тач. 3), 4), 5), 6) и 7) Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16), подноси почев од дана ступања на снагу овог правилника, право на рефакцију плаћене акцизе на деривате нафте и биотечности остварује према одредбама овог правилника.

Члан 13.

Овај правилник ступа на снагу наредног дана од дана објављивања у „Службеном гласнику Републике Србије”.

Број: 110-00-81/2018-04

У Београду, 7. марта 2018. године

МИНИСТАР

др Душан Вујовић

ЛИСТА ГАСНИХ УЉА ИЗ ЧЛАНА 9. СТАВ 1. ТАЧКА 3) ЗАКОНА КОЈА СЕ КОРИСТЕ У ИНДУСТРИЈСКЕ СВРХЕ

|  |  |
| --- | --- |
| Тарифна ознака | Гасна уља |
| 2710 19 43 00 | остала тешка уља, гасна уља, за остале сврхе, са садржајем сумпора не преко 0,001% по маси, осим гасног уља из члана7. став 1. тачка 1) Правилника о техничким и другим захтевима за течна горива нафтног порекла (EVRO DIZEL) |
| 2710 19 46 00 | остала тешка уља, гасна уља, за остале сврхе, са садржајем сумпора преко 0,001% по маси, али не преко 0,002% по маси, осим гасног уља из члана 7. став 1. тачка 2) Правилника о техничким и другим захтевима за течна горива нафтног порекла (дизел гориво GASNO ULJE 0,1) |
| 2710 19 47 00 | остала тешка уља, гасна уља, за остале сврхе, са садржајем сумпора преко 0,002% по маси, али не преко 0,1% по маси, осим гасног уља из члана 7. став 1. тачка 2) Правилника о техничким и другим захтевима за течна горива нафтног порекла (дизел гориво GASNO ULJE 0,1) |
| 2710 19 48 00 | остала тешка уља, гасна уља, за остале сврхе, са садржајем сумпора преко 0,1% по маси |
| 2710 20 11 00 | гасна уља, са садржајем сумпора не преко 0,001% по маси, осим гасног уља из члана 7. став 1. тачка 1) Правилника о техничким и другим захтевима за течна горива нафтног порекла (EVRO DIZEL) |
| 2710 20 15 00 | гасна уља, са садржајем сумпора преко 0,001% по маси, али не преко 0,002% по маси, осим гасног уља из члана 7. став 1. тачка 2) Правилника о техничким и другим захтевима за течна горива нафтног порекла (дизел гориво GASNO ULJE 0,1) |
| 2710 20 17 00 | гасна уља, са садржајем сумпора преко 0,002% по маси, али не преко 0,1% по маси, осим гасног уља из члана 7. став 1. тачка 2) Правилника о техничким и другим захтевима за течна горива нафтног порекла (дизел гориво GASNO ULJE 0,1) |
| 2710 20 19 00 | гасна уља, са садржајем сумпора преко 0,1% по маси |